C：Real

Οι **C:Real** είναι ελληνικό pop rock μουσικό συγκρότημα που δημιουργήθηκε το 1996 από τον Τάκη Δαμάσχη (κιθάρα, στίχοι, σύνθεση).

## Καριέρα
### 1997–2001: Ίδρυση
Το συγκρότημα δημιουργήθηκε το 1996 από τον Τάκη Δαμάσχη. Πολύ σύντομα κυκλοφόρησε το πρώτο τους σινγκλ, με τίτλο *A New Religion*. Το 1997 ακολούθησε και δεύτερο σινγκλ με τίτλο *Visions of You* και με συμμετοχή της Σάρα Τζέιν Μόρις. Το σινγκλ κυκλοφόρησε σε 30 χώρες, κάτι που θεωρήθηκε επιτυχία για ένα σχετικά νέο συγκρότημα. Το πρώτο άλμπουμ των C:Real κυκλοφόρησε τον Ιούνιο του 1997 με τίτλο *Realtime*.

Το Δεκέμβριο του 1999 το συγκρότημα κυκλοφόρησε το CD single *With or Without You*. Το τραγούδι παρέμεινε στον κατάλογο επιτυχιών με τα σινγκλς της IFPI για περισσότερες από 18 εβδομάδες. Το δεύτερο σινγκλ με τίτλο *Thinking of You*, έχει ήχο λάτιν και κυκλοφόρησε το 2000 σε CD single. Σε αυτό συμμετέχει φιλικά η Σοφία Στρατή. Το 2000 κυκλοφόρησε και το δεύτερο άλμπουμ του συγκροτήματος, με τίτλο *Stop Killing Time*.

### 2002–2006: Ελληνικά άλμπουμ και αναγνωρισιμότητα
Μέχρι το 2002 όλες οι κυκλοφορίες του συγκροτήματος είχαν γίνει στην αγγλική γλώσσα. Τη χρονιά αυτή προστέθηκε στο συγκρότημα ως φωνή η τραγουδίστρια Ειρήνη Δούκα. Από τότε άρχισαν να κυκλοφορούν και τραγούδια στα ελληνικά. Το πρώτο τους σινγκλ στα ελληνικά ήταν το *Θα Σε Θυμάμαι* που κυκλοφόρησε ως CD single με τον τίτλο αυτό και σημείωσε μεγάλη εμπορική και ραδιοφωνική επιτυχία. Το τραγούδι του τίτλου περιείχε ένα τμήμα της ηχογράφησης και μελωδίας του Γιάννη Σπανού, από το τραγούδι του με τίτλο *Αναζήτηση*.

Τον Οκτώβριο του 2003 κυκλοφόρησε το τρίτο άλμπουμ, με τον γενικό τίτλο *Τα πιο μεγάλα σ' αγαπώ*. Το 2004 το πρώτο σινγκλ του άλμπουμ, με τίτλο *Θα Περιμένω* έγινε ραδιοφωνική επιτυχία και το τραγούδι της διαφήμισης της LACTA για την περίοδο 2004-5. Το 2004 ο ήχος του συγκροτήματος έγινε πιο "δυτικός" με το άλμπουμ *Χίλια Χρόνια*, στο οποίο συμμετείχε ο Γιάννης Βαρδής, με το τραγούδι *Έτσι Κάνουν οι Καρδιές*. Το Δεκέμβριο του 2005, το άλμπουμ επανακυκλοφόρησε με την προσθήκη δύο ακόμα τραγουδιών, μεταξύ των οποίων την επιτυχία *Έτσι Μ' Αρέσει να Ζω*.

Εν συνεχεία το συγκρότημα κυκλοφόρησε το άλμπουμ *Κάθε Μου Σκέψη* το Σεπτέμβριο του 2006. Τα τραγούδια στο άλμπουμ αυτό έχουν περισσότερα ποπ και ροκ στοιχεία από τις προηγούμενες κυκλοφορίες. Το πρώτο σινγκλ, με τίτλο *Επικίνδυνα Σε Θέλω* ήταν το τραγούδι των τίτλων για την ελληνική κινηματογραφική ταινία Straight Story (2006).

### 2007–2009: ''Ινβάιν'' και εμφανίσεις
Στις 28 Φεβρουαρίου του 2008 κυκλοφόρησε ο έκτος δίσκος του συγκροτήματος με τίτλο *Ινβάιν* καθώς και το καινούργιο video clip του τραγουδιού *Ξέχασέ Το*, που είναι και το πρώτο single από τον δίσκο.

Παράλληλα, πριν την κυκλοφορία του δίσκου, οι εταιρείες Sony Ericsson και Γερμανός, κυκλοφορούν αποκλειστικά το άλμπουμ σε μορφή κάρτας μνήμης από τις 7-27 Μαρτίου σε συνδυασμό με μεγάλη ραδιοφωνική και τηλεοπτική καμπάνια. Το επόμενο single από το δίσκο ήταν το *Αν Είσαι Εσύ*, το οποίο έγινε μεγάλη ραδιοφωνική επιτυχία.

Τον Οκτώβριο του 2008 συμμετείχαν στη συναυλία στο Παναθηναϊκό Στάδιο για την άφιξη του MTV στην Ελλάδα. Άνοιξαν το live, πριν από τους R.E.M., Kaiser Chiefs και Γκαμπριέλα Τσίλμι. Την ίδια βραδιά γυρίστηκε το videoclip για το single *Μια Φωνή*.

Το Δεκεμβρίου του 2009 εμφανίστηκαν στην εκπομπή της Ναταλίας Γερμανού, *Chart Show*, ερμηνεύοντας on stage το τραγούδι *Επικίνδυνα Σε Θέλω*.

### 2010–2015: Αποχώρηση Ειρήνης Δούκα
Τον Απρίλιο του 2010 επανεμφανίστηκαν στην ίδια εκπομπή ερμηνεύοντας πάλι το *Επικίνδυνα σε Θέλω*, το οποίο κατείχε την 1η θέση ανάμεσα στα τραγούδια με το μεγαλύτερο ραδιοφωνικό airplay την πενταετία 2004 έως 2009. Το καλοκαίρι του 2010 κυκλοφόρησαν το πρώτο digital single με τίτλο *Ό,τι Αξίζει*, σημειώνοντας επιτυχία. Τον Οκτώβριο του 2010, η Ειρήνη Δούκα αποχώρησε από το συγκρότημα για να ακολουθήσει σόλο καριέρα. Τον Νοέμβριο της ίδιας χρονιάς και σε συνεργασία με την Κατερίνα Παπουτσάκη, οι C:Real κυκλοφόρησαν το τραγούδι *Το Άλλο Μου Μισό*, το οποίο ανήκε στο soundtrack της ταινίας *[[Το Έτερον Ήμισυ]]*.

Τον Απρίλιο του 2011, κυκλοφόρησε το single *Όνειρα στη Φωτιά*, με φωνητικά της Ντορέττας Παναγοπούλου.

Toν Μάιο του 2012, κυκλοφόρησε το single *Ανθρώπινες σχέσεις*, με την ίδια τραγουδίστρια.

Τον Μάρτιο του 2013, κυκλοφορεί το τραγούδι *Τίποτ' άλλο μη λες*, με συμμετοχή της Σαλίνα στα φωνητικά.

Το καλοκαίρι του 2013, ο Τάκης Δαμάσχης παρουσίασε τη νέα φωνή του συγκροτήματος, Γεωργία Λαζοπούλου. Το συγκρότημα κυκλοφόρησε με τη Heaven Music/Dream το single με τίτλο *Με Γη και Ουρανό*.

Τον Απρίλιο του 2014, κυκλοφόρησε από τη Feelgood Records ένα single με αγγλικό στίχο, υπό τον τίτλο *Sleepless Nights*. Στο single αυτό, οι C:Real συνεργάστηκαν με την τραγουδίστρια Oceana και ανέβηκαν στο No.1 του iTunes Greek Rock Chart και στο Top20 του iTunes Greek Chart. Το τραγούδι μπήκε στο Top20 του airplay.

Το Φεβρουάριο του 2015, οι C:REAL συμμετείχαν στον εθνικό τελικό της Ελλάδας για την Eurovision "Eurosong 2015" με το τραγούδι Crash and Burn. Το τραγούδι κατέκτησε την 5η θέση στο τελικό με έναν πόντο από τις επιτροπές και το κοινό.

### 2016–2017: Αποχώρηση Γεωργίας Λαζοπούλου και ξένες συνεργασίες
Τον Φεβρουάριο του 2016, έβγαλαν μουσικό βίντεο για τη νέα μπαλάντα τους με τίτλο *Πόσα Λόγια*, που κυκλοφορεί από την Feelgood Records. Στο τραγούδι συμμετέχει ο Έλληνας ράπερ OGE.

Τον Μάιο του 2016, η Γεωργία Λαζοπούλου αποχώρησε από το συγκρότημα.

Τον Οκτώβριο του ιδίου έτους κυκλοφορεί το τραγούδι *Let me be* σε συνεργασία με την Αγγλίδα soul τραγουδίστρια Hannah Williams.

Τον Σεπτέμβριο του 2017 και ξανά σε συνεργασία με την Feelgood Records, κυκλοφόρησαν το νέο τραγούδι και βίντεο κλιπ *Where R U Now*, με φωνητικά του γυναικείου καναδικού συγκροτήματος, Fox Glove.

### 2018-παρόν: Προσχώρηση Κάτιας Σαμαντζή
Τον Φεβρουάριο του 2018 προσχώρησε η νέα φωνή του συγκροτήματος  Κάτια Σαμαντζή  και τον Σεπτέμβριο του ίδιου έτους κυκλοφόρησαν το single *Όπου με πάει η καρδιά μου.*

## Βραβεία
Το 2004, οι C:Real απέσπασαν Βραβεία Αρίων στις κατηγορίες Καλύτερο Ποπ Τραγούδι (για το τραγούδι *Θα Περιμένω*) και Καλύτερος Ποπ Δίσκος (για τον δίσκο *Τα Πιο Μεγάλα Σ' Αγαπώ*).

Το 2005, πήραν το Βραβείο Αρίων για το Καλύτερο Ποπ Συγκρότημα.
Το 2007, κέρδισαν το MAD Video Music Award για το Καλύτερο Rock Video Clip και Καλύτερο Video Clip Συγκροτήματος. Το ίδιο έτος, κέρδισαν το Βραβείο Αρίων και το Βραβείο Κύπρου για το Συγκρότημα της Χρονιάς.

## Μέλη
**Τρέχοντα**
* Τάκης Δαμάσχης (κιθάρα, φωνητικά, σύνθεση)
*Κάτια Σαμαντζή (φωνή, 2018-2022, 2025-σημερα)
*Χρήστος Βεντούρας (πληκτρα)
*Tony Stone (τυμπανα)
*Τόλης Κοσκινάς (κιθάρα)
*Μάνος Σπυριδάκης (μπασο)

**Πρώην**
* Ειρήνη Δούκα (φωνή, 2002-2010)
*Ντορέττα Παναγοπούλου (φωνή, 2011-12)
* Γεωργία Λαζοπούλου (φωνή, 2013-2016, 2022-2025)

## Δισκογραφία
**Άλμπουμς**
* 1997: *Realtime* 
* 2000: *Stop Killing Time*
* 2003: *Τα Πιο Μεγάλα Σ' Αγαπώ*
* 2004: *Χίλια Χρόνια*
* 2006: *Κάθε μου Σκέψη*
* 2008: *Invain*

**CD Singles**
* 1996: *A new religion*
* 1997: *Visions of you*
* 1998: *Why me* (διασκευή)
* 1999: *With or Without You*
* 2000: *Thinking of You*
* 2002: *Θα Σε Θυμάμαι*
* 2010: *Ότι Αξίζει* (digital single)
* 2011: *Όνειρα στη Φωτιά* (digital single)
* 2012: *Ανθρώπινες Σχέσεις* (digital single)
* 2013: *Τίποτα Άλλο μη Λες* (feat. Salina) (digital single)
* 2013: *Με Γη και Ουρανό* (digital single)
* 2014: *Sleepless Nights* (feat. Oceana) (digital single)
* 2014: *Χίλια Μυστικά - Sacred love (digital single)* 
* 2015: *Crash and burn (digital single)* 
* 2016: *Πόσα λόγια (digital single)* 
* 2016: *Let me be feat. Hannah Williams (digital single)* 
* 2017: *Where are you now feat. Fox Glove* *(digital single)* 
* 2018: *Hypnotized (you got me) feat. Jo Poutous* *(digital single)*
* 2018: *Όπου με πάει η καρδιά μου* *(digital single)*

## Παραπομπές


## Εξωτερικοί σύνδεσμοι
* Επίσημη σελίδα στο Facebook
* C:Real στο Discogs

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Κατηγορία:Βραβευμένοι με Αρίων